Zagreb, 9. ožujka 2017.g.

Klasa: 340-03/17-02/59

Ur. br.: 311-39/08-17-01

ZAPISNIK

sa prvog sastanka Povjerenstva za usklađivanje voznih redova,

održanog 09. ožujka 2017.

**Povjerenstvo u sastavu:** Marko Došen i Vesna Komorčec (HGK-Komora Zagreb)

Hrvoje Hećimović, Ivica Horvatinović (Zagrebačka županija)

**Ostali nazočni:** Željka Starčević (djelatnica na stručnom usavršavanju u Upravnom odjelu za promet i komunalnu infrastrukturu Zagrebačke županije)

Povjerenstvo je otvorilo dostavljene prigovore prijevoznika „Čazmatrans promet d.o.o“ te prijevoznika Ivček, Obrta za prijevoz.

U omotnici Čazmatrans prometa osim prigovora na vozni red prijevoznika Ivček, Obrta za prijevoz, dostavljen je i Sporazum o poslovnoj suradnji sa prijevoznikom Maluks Promet d.o.o.

Sporazum je potpisan između Čazmatrans Nova d.o.o., Čazmatrans Promet d.o.o. i Maluks prometa d.o.o. u vidu kooperacije na sve vozne redove iz knjige voznih redova 2016./2017. od broja 11 do 28) a kako bi se izbjegao međusobni prigovor budući da spomenuti prijevoznici obavljaju javni linijski prijevoz putnika na istom području u Zagrebačkoj županiji.

**° Prigovor prijevoznika Čazmatrans prometa** odnosi se na vozni red

**Kraljev Vrh – Igrišće okr. – Zaprešić:**

* Predložena linija prijevoznika Ivček, Obrt za prijevoz: Kraljev Vrh – Igrišće okr. – Zaprešič ne odgovara Pravilniku o dozvolama za obavljanje linijskog prijevoza putnika (NN 114/15) članku 4. stavku 1. budući da nije deklarirana kao putnička, a u vezi članka 7. stavka 13. Pravilnika vozno vrijeme ne odgovara udaljenosti budući da je brzina u povratku između mjesta Jakovlje 1 Selnička i Jakovlje 2 Kalčićki 120 km/h - prevelika

**° Prigovor prijevoznika Ivček, Obrt~~a~~ za prijevoz** odnosi se na dva vozna reda Presečki Grupe d.o.o iz Krapina kako slijedi:

* Za liniju Kraljev Vrh – D. Bistra, na istoj imamo više zajedničkih stajališta, te nije poštovano zaštitno vozno vrijeme (20 min), sa postojećom županijskom linijom Zaprešić – Igrišće – Kraljev Vrh, dozvola br. C1 39, broj linije u upisniku 130, nadalje smatram da predloženim voznim redovima Kraljev Vrh – Donja Bistra, te Donja Bistra – Kraljev Vrh vozno vrijeme i prikazana kilometraža ne odgovaraju stvarnom stanju. Naime relacija Kraljev Vrh - Donja Bistra iznosi 12 km, a ne 16 km kako stoji u predloženim voznim redovima.

U prilogu ovog prigovora prijevoznik je dostavio vlastiti vozni red sa važećom dozvolom Zaprešić – Igrišće okr. – Kraljev Vrh, dozvola br. C1 39, broj linije u upisniku 130. te predložene vozne redove Presečki Grupe d.o.o. Krapina iz knjige voznih redova 2016./2017. pod brojem 29 i 30.

Članovi Povjerenstva raspravljali su o dostavljenim prigovorima te o spomenutom poslovnom sporazumu. Povjerenstvo će do idućeg sastanak provjeriti opravdanost navedenih prigovora i donijeti odluku u skladu sa pozitivnim propisima Republike Hrvatske (Zakonom, Pravilnicima i Poslovnikom).

**Zaključak:**

Nakon donesenih odluka Povjerenstva, sastavit će se izvješće o provedenom postupku usklađivanja voznih redova, prema Poslovniku o usklađivanju voznih redova (HGK/2015 članak 7.)., koje će biti objavljeno na web stranici HGK-Komore Zagreb, a na

koje prijevoznici mogu uložiti prigovore u roku od 10 dana od primitka izvješća.

Odsjek za promet i veze,

Marko Došen

Zapisnik sastavila:

Vesna Komorčec, tajnik Povjerenstva